lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv de fr en es lv lv lv lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv de ru lv nl en lv nl en lv nl ja lv lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Dīgsti un bērzu sulas: pavasara brīnumlīdzekļi lieliskai pašsajūtai – ZZ.lv
Vārda dienas svin: Elma, Menarda, Elna
andra.ozola@zz.lv - 31.03.2022 - 10:19
Kad gribas ātri uzveikt pavasara hipovitaminozes jeb pazemināta vitamīnu daudzuma izraisīto sagurumu, roka tā vien stiepjas pēc sintētiskajiem vitamīnu kompleksiem. Ir situācijas, kad tie patiešām vajadzīgi, taču, pirms ķerties pie kapsulām, ir vērts celt galdā vērtīgās dabas veltes – Latvijai ir pašai savi “superfoodi”, atgādina farmaceite Ieva Zvagule.
“Īpaši vērtīgi produkti ar organismu spēcinošām īpašībām mūsdienās pieejami cauru gadu teju katrā veikalā – ingvers, kanēlis, čia sēklas, godži ogas, aļģu produkti, kurkuma un daudzi citi. Taču bagātīgajā klāstā nereti piemirstam, ka arī Latvijas dabā katrā gadalaikā ir sastopamas veltes, kas attīra un spēcina organismu. Pavasarī mums bez piepūles pieejami īpaši jaudīgi produkti: organisma attīrīšanai no ziemas sārņiem neaizstājamas ir bērzu sulas, bet vitamīnu un mikroelementu krājumu atjaunošanai – dažādi dīgsti,” stāsta farmaceite Ieva Zvagule.
Maziņi, bet ņipri: dabiskie uztura bagātinātāji – dīgsti
Dīgsti ir lielisks veids, kā papildināt ikdienas ēdienkarti ar vitamīniem, turklāt iepriecina latvieša dvēseli – kamēr aiz loga zeme vēl tikai mostas, podiņā uz virtuves palodzes var diedzēt, audzēt un rušināt visu, ko sirds kāro, no tradicionālajiem lociņiem līdz kviešiem, auzām, rudziem, redīsiem, sinepju graudiem, saulespuķu un ķirbju sēklām un citiem labumiem.
Saturs turpināsies pēc reklāmas.
“Mazie, zaļie asniņi bagātinās ikdienas ēdienkarti ar daudzveidīgām garšām, turklāt tajos ir bagātīgs vitamīnu un mikroelementu klāsts – A, B grupas, C, D, E vitamīni, dzelzs, mangāns, fosfors, cinks, kalcijs, kālijs un magnijs,” norāda Ieva Zvagule.
Katriem dīgstiem sava vērtība. Rudzu dīgstos ir sevišķi daudz B grupas vitamīnu, C vitamīna un folskābes, kālija un fosfora; tiem piemīt pretiekaisuma iedarbība, tie uzlabo nervu un gremošanas sistēmas darbību. Lēcu dīgsti satur jodu, kalciju, dzelzi, magniju, A, B grupas, PP un E vitamīnus, un šis kokteilis nodrošina pretiekaisuma un antioksidatīvas īpašības.
Saulespuķu dīgstos atrodams kālijs, magnijs, varš, fosfors, cinks un dzelzs. No izdiedzētiem miežiem var gatavot veselīgus zaļos kokteiļus, kas palīdzēs organismam ātrāk atgūties pēc ilgstošas slimības. Kviešu zelmenis attīra un bagātina asinis, orgānus un gremošanas traktu – tā sastāvā ir gandrīz visi uz zemes sastopamie elementi. Savukārt auzu dīgsti, kam piemīt tonizējoša, pretiekaisuma un imunitāti stiprinoša iedarbība, garšos ne tikai cilvēkiem, bet arī kaķiem.
Saturs turpināsies pēc reklāmas.
“Ik dienu būtu vēlams apēst apmēram vienu ēdamkaroti dīgstu. Tiesa, dīgsti ir ēdami vien dažas dienas, jo pāraugot tie nereti kļūst sīvi un rūgti. No tiem var gatavot arī sulu vai dažādus zaļos kokteiļus, kas mazina apetīti, attīra organismu un palīdz ātrāk notievēt,” iesaka Ieva Zvagule.
Bērzu sulas organisma attīrīšanai
Svaigas bērzu sulas ir viens no efektīvākajiem organisma attīrīšanas veidiem – pavasarī izdzerot vismaz 10 litrus tikko tecinātas sulas, iespējams izskalot visus ziemas sārņus. Tās attīra organismu un asinis, uzlabo imunitāti un vielmaiņu, izskalo sāļu nogulsnējumus no kaulu locītavām un urīnceļiem. Visvērtīgākās bērzu sulas ir tieši pirmajās 3–4 stundās pēc iztecināšanas, kad tās satur bioloģiski aktīvu ūdeni, ko tautā dēvē par dzīvo ūdeni. Tas satur glikozi, saharozi un fruktozi, sula ir spēcinoša un attīroša.
Saturs turpināsies pēc reklāmas.
“Bērza sula ir vispārzināms organisma stiprināšanas līdzeklis. Tam piemīt diurētiskas īpašības, tāpēc bērzu sula izskalo no organisma visu lieko. Kamēr tās ir svaigas, dienā nepieciešamo ūdens daudzumu var aizstāt ar bērzu sulu, turklāt tās var izmantot ēdiena pagatavošanā ūdens vietā,” norāda “Euroaptiekas” farmaceite un atgādina – bērzu sulas ir labs palīgs arī skaistumkopšanā. Svaiga sula losjona vietā uzlabos ādas krāsu, elastību un aizsargās no saules kaitīgās iedarbības. Bet kubiciņos sasaldēta bērzu sula no rīta atsvaidzinās seju un noņems pietūkumu. Arī matus var skalot ar svaigu bērzu sulu, lai tos stiprinātu, veicinātu to augšanu un palīdzētu atbrīvoties no blaugznām.
“Daba ir parūpējusies par visu nepieciešamo mūsu veselībai un skaistumam, ir tikai jāmāk to izmantot. Pavasaris ir jauna sākuma laiks – piemērots brīdis arī jaunu, veselīgu paradumu ieviešanai ikdienā. Ļaujiet Latvijas brīnumainajām dabas veltēm palīdzēt jums justies lieliski!” aicina Ieva Zvagule.
Dabas muzejā divas dienas notiek sēņu izstāde un ģimenes diena
Nesteidzīgās dzīves skola senioriem Jelgavā
Starptautiskās pārtikas zudumu un pārtikas atkritumu izpratnes dienā VARAM atgādina – pārtikas atkritumi rada negatīvu ietekmi uz vidi un maciņu
Fermentēto produktu vērtība un nozīme imunitātei un zarnu mikroflorai
Eļļa, sēklas un mīkstums… jeb viss par pamatīgo rudens ogu – ķirbi
Kāpēc tirpst rokas un kā to novērst?
Lai komentētu, jums jāpiesakās sistēmā.
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Jelgavas Mūzikas vidusskolas simtgades jubilejas koncerts “100+1”
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.